ଅର୍ଗସ ବ୍ୟୁରୋଃ ଭାରତ-ଇଂଲଣ୍ଡ ମଧ୍ୟରେ ଖେଳା ଯାଉଥିବା ଟେଷ୍ଟ ସିରିଜ ପରେ ଏକଦିବସୀୟ ଏବଂ ଟି-୨୦ ସିରିଜ ଆରମ୍ଭ ହେବ । ତେବେ ଅଷ୍ଟ୍ରେଲିଆ ଏବଂ ଇଂଲଣ୍ଡ ବିପକ୍ଷରେ ଖେଳାଯାଇଥିବା ଟେଷ୍ଟ ମ୍ୟାଚରେ ଭଲ ପ୍ରଦର୍ଶନ କରିଥିବା ରିଷଭ ପନ୍ଥଙ୍କୁ ପୁଣି ଥରେ ବ୍ଲୁ ଜର୍ସିରେ ଦେଖିବାକୁ ମିଳିପାରେ ବୋଲି ଏକ ବିଶେଷ ସୁତ୍ରରୁ ଖବର ମିଳିଛି ।
ପନ୍ଥ ଶେଷ ଥର ପାଇଁ ୨୦୨୦ ଜାନୁଆରୀରେ ଭାରତ ପାଇଁ ଏକଦିବସୀୟ ମ୍ୟାଚ ଖେଳିଥିଲେ । ଅଷ୍ଟ୍ରେଲିଆ ବିପକ୍ଷ ତିନୋଟି ଟି-୨୦ ମ୍ୟାଚରେ ଫେଲ ମାରିଥିବା ସଂଜୁ ସାମସନଙ୍କ ସ୍ଥାନରେ ପନ୍ଥଙ୍କୁ ସୁଯୋଗ ମିଳିପାରେ ବୋଲି ଚର୍ଚ୍ଚା ହେଉଛି । ସେହିପରି ଲଗାତାର ଭାବେ କିଛିଟା ଆଇପିଏଲ ସିଜିନରେ ଚତ୍ମକାର ପ୍ରର୍ଦଶନ କରିଥିବା ସୂର୍ଯ୍ୟ କୁମାର ଯାଦବଙ୍କୁ ମଧ୍ୟ ଟି-୨୦ ଦଳରେ ସୁଯୋଗ ମିଳିପାରେ। ଶ୍ରେୟାସ ଆୟର କିମ୍ବା ମନୀଷ ପାଣ୍ଡେଙ୍କ ସ୍ଥାନରେ ଯାଦବ ସୁଯୋଗ ପାଇପାରନ୍ତି ।
